ສະພາຄວາມໝັ້ນຄົງສະຫະປະຊາຊາດກ່າວປະນາມເຫດຍິງລູກສອນໄຟຂອງ ສປປ.ເກົາຫຼີ
ສະພາຄວາມໝັ້ນຄົງສະຫະປະຊາຊາດ
(ພາບ: EPA/TTXVN)
(vovworld) - ວັນທີ 06/04 ສະພາຄວາມໝັ້ນຄົງສະຫະປະຊາຊາດ ອອກຖະແຫຼງການ ກ່າວປະນາມຢ່າງແຮງຕໍ່ເຫດຍິງລູກສອນໄຟນຳວິຖີຄັ້ງລ່າສຸດຂອງ ສປປ.ເກົາຫຼີ, ພ້ອມທັງ ຖືວ່ານີ້ແມ່ນການກະທຳ “ເປີດແປນ ແລະ ເກາະຜິດ”, ລະເມີດບັນດາມະຕິຂອງສະຫະປະຊາຊາດ. ບັນດາສະມາຊິກຂອງສະພາຄວາມໝັ້ນຄົງ “ສະແດງຄວາມວິຕົກກັງວົນຢ່າງເລິກເຊິ່ງ” ຕໍ່ການກະທຳ ເຊິ່ງເຂົາເຈົ້າຖືວ່າ ໄດ້ກໍ່ຄວາມຂາດສະຖຽນລະພາບຢ່າງຮ້າຍແຮງ ເຖິງຄວາມສະຫງົບປອດໄພໃນພາກພື້ນ. ອົງການສິດອຳນາດສູງສຸດຂອງສະຫະປະຊາຊາດຢືນຢັນວ່າ: ຈະຕິດຕາມກວດກາຢ່າງແໜ້ນແຟ້ນບັນດາການຜັນແປຢູ່ ສປປ.ເກົາຫຼີ ແລະ “ຈະໝູນໃຊ້ຫລາຍມາດຕະການແຂງແຮງກ່ວາຕື່ມອີກ” ແຕ່ບໍ່ເຜີຍໃຫ້ຮູ້ລາຍລະອຽດ ນັ້ນແມ່ນບັນດາມາດຕະການໃດໆ.
ແລະກໍ່ໃນວັນທີ 06/04, ສະຫະພາບ ເອີລົບ (ອີຢູ) ກໍ່ຈັດວາງບັນດາມາດຕະການລົງໂທດຕື່ມອີກ ສຳລັບສປປ.ເກົາຫຼີ ທີ່ກ່ຽວຂ້ອງເຖິງເລື່ອງ ປະເທດນີ້ ທົດລອງນິວເຄຼຍ ແລະ ຍິງລູກສອນໄຟນຳວິຖີ.